**Таным процесінің барысы**

Біз білімнің

10% - тін оқығанымызда,

20% - тін тыңдағанымызда,

30% - тін көзбен көргенімізде,

50% - тін көзімізбен көріп, тыңдағанымызда,

70% - пікір таластырғанымызда,

80% - тін тәжірибе жасағанымызда,

95% - тін басқаларды үйреткенімізде игереміз.

Вильям Глассер

***Методическое пособие для тренера. Программа «Street Law». Сост. Мухтарова А.К., Булуктаев Ю.О., Калинина А.А., Асанбекова Г.С. – Алматы: Фонд «ХХІ век», 2001. – 153 с.***

Балалар ақпаратты қабылдау мен игеру қабілетіне (немесе арналарына) қарай шартты түрде төртке бөлінеді:

* *визуалдар* – ақпараттың көп бөлігін көзбен көріп қабылдаушылар;
* *аудиалдар* – ақпаратты құлақпен естіп қабылдаушылар;
* *кинестетиктер* – ақпараттың иісін сезу, ұстап көру, дәмін тату, яғни қимыл- қозғалыс әрекеті арқылы қабылдаушылар;
* *дискреттер* – ақпаратты, негізінен, сандардың, таңба-белгілердің, қисынды дәлелдердің көмегімен түсіну арқылы қабылдаушылар.

Дискреттердің саны өте аз келеді, мектеп жасына дейінгі және бастауыш пен орта сынып оқушыларына ақпаратты қабылдаудың бұл түрі тіпті тиесілі емес те екен.

**Оқу/үйрену стильдері**

Адамдар келесі стильдерді алма-кезек қолдана отырып үйренеді:

**Визуалды стиль** (латын тілінің visualis – көзбен көретін сөзінен)

* слайдтар
* плакаттар, кестелер, схемалар, таблицалар, графиктер;
* үлестірмелі материалдар (лекция мәтіндері, қосымша мәтіндер, БАҚ пен Интернет мәліметтері);
* визуалды тәжірибеге жататын сөздер мен фразаларды қолдану («Көрдіңіздер ме, менің не нәрсені меңзеп тұрғанымды?»);

**Аудиалды стиль** (латын тілінің audire – тыңдау сөзінен)

* әңгімелер;
* үлестірмелі материалдарды дауыстап оқу;
* лекциялар;
* тыңдауды басшылыққа алатын сөздер мен фразаларды қолдану («Бұл сіздерге қалай естіліп тұр?»);

**Кинестетикалық стиль** (грек тілінің kinesis – қозғалыс сөзінен)

* рөлдік ойындар;
* жағдаяттарды (ситуацияларды) модельдеу;
* ишараттау мен оны қайталау;
* құрамына қозғалыс кіретін белсенді әрекеттер;
* қозғалысқа немесе физикалық сезінуге жататын сөздер мен фразаларды қолдану *(«Бұл мәселені шешуде біз алға жылжыдық па? Бұл туралы не сезініп тұрсыздар?»);*

**Эмоционалды стиль** (француз тілінің *emotion – сезіну, толық* сөзінен)

* сабақтан тыс өмірлік тәжірибеден мысалдар келтіру;
* сабақ кезінде алынған тәжірибені нақты түрде келтіру (рөлдік ойындар, модельдеу)